OzLabs/hebrew-wiki-articles huggingface dataset:
האחים צ'רווי

משפחת צ'רווי
האחים צ'רווי (באיטלקית: Fratelli Cervi) היו שבעה אחים בני משפחה איטלקית אחת, שהוצאו להורג במהלך מלחמת העולם השנייה בשל פעילותם במחתרת שהתנגדה לשלטון הפשיסטי במדינה.

==האחים==
האחים צ'רווי נולדו בכפר קמפג'ינה (Campegine) שבמחוז אמיליה-רומאניה בצפון איטליה. הם היו בניהם של אלצ'ידה צ'רווי (Alcide Cervi, 1875-1970) וג'נואפה קוקוני (Genoeffa Cocconi, 1876-1944). היו להם שתי אחיות, דיומירה (Diomira) ורינה (Rina).

שבעת האחים היו:
* ג'לינדו (Gelindo), יליד 1901
* אנטנורה (Antenore), יליד 1906
* אלדו (Aldo), יליד 1909
* פרדיננדו (Ferdinando), יליד 1911
* אגוסטינו (Agostino), יליד 1916
* אובידיו (Ovidio), יליד 1918
* אטורה (Ettore), יליד 1921

==בימי המלחמה==
האחים היו פעילים במחתרת שהתנגדה לשלטונו של רודן איטליה בניטו מוסוליני. פעילותם גברה לאחר שביתת הנשק של איטליה עם בעלות הברית וכיבוש איטליה על ידי גרמניה בספטמבר 1943. הם הקימו יחידת פרטיזנים ואירחו בביתם שבויי מלחמה נמלטים של בעלות הברית.

ב-24 בנובמבר 1943 הקיפה המשטרה של הרפובליקה הסוציאלית האיטלקית את בית המשפחה ואסרה את שבעת האחים ואביהם. כולם הובלו לכלא בעיר רג'ו אמיליה.

בחודש שלאחר מכן התנקשו פרטיזנים בעיר מודנה בחייו של פקיד ממשלת מוסוליני. כתגמול, ב-28 בדצמבר 1943, נלקחו שבעת האחים ואדם נוסף מהכלא לשטח פתוח ברג'ו אמיליה והוצאו להורג ביריות. אביהם נותר בכלא והצליח לברוח ממנו בהמשך לאחר שבעלות הברית הפציצו את המבנה.

ב-28 באוקטובר 1945 נערכה לשבעת האחים הלוויה בכפרם. קהל של אלפי אנשים ליווה את ארונותיהם אל הכפר.

==הנצחה==
לאחר המלחמה עוטרו כל האחים צ'רווי בעיטור צבאי (Medaglia d'argento al valor militare). רחובות נקראו על שמם ברחבי איטליה, שירים נכתבו לכבודם, וב-1968 הופק סרט קולנוע אודותיהם בשם I sette fratelli Cervi ("שבעת האחים צ'רווי"). בקרבת כפרם הוקם מוזיאון על שמם לזכר תנועת ההתנגדות האנטי-פשיסטית שפעלה באזור רג'ו אמיליה.

==לקריאה נוספת==
<div class="mw-content-ltr">
* S. Gundle, Lucia Rinaldi, Assassinations and Murder in Modern Italy, Springer, 2007.
</div>

==קישורים חיצוניים==

* [http://www.historicalmoments2.com/ממחתרת-להתקוממות-כללית-הפרטיזנים-האי ממחתרת להתקוממות כללית: הפרטיזנים האיטלקיים ולוחמי המחתרת באיטליה במלחמת העולם השנייה], באתר רגעים היסטוריים
* [https://www.istitutocervi.it/ אתר מוזיאון צ'רווי] 

קטגוריה:אחאים
קטגוריה:איטלקים במלחמת העולם השנייה
קטגוריה:אישים שהוצאו להורג באיטליה
קטגוריה:אישים שהוצאו להורג במלחמת העולם השנייה
קטגוריה:הרפובליקה הסוציאלית האיטלקית
קטגוריה:אמיליה-רומאניה
קטגוריה:איטלקים שנפטרו ב-1943
ג'ון שאנון

ג'ון ו. שאנון (באנגלית: John W. Shannon; 13 בספטמבר 1933 - 17 במרץ 2017) היה תת-מזכיר הצבא של ארצות הברית בין השנים 1989–1993.
==ביוגרפיה==
ג'ון שאנון נולד בלואיוויל, קנטקי. הוא למד ב"אוניברסיטת המדינה המרכזית" שבאוהיו וב-1955 סיים תואר בוגר במדעים. לאחר סיום לימודיו הוא התגייס לחיל הרגלים של צבא ארצות הברית כקצין בדרגת לוטננט משנה. הוא שירת בתפקידי פיקוד ובתפקידי מטה ובמהלך מלחמת וייטנאם הוא שירת בשני סבבי שירות בדרום וייטנאם כיועץ צבאי וכמפקד גדוד. בין השנים 1972–1974 הוא שירת כקצין קישור לקונגרס במשרד מזכיר הצבא. ב-1975 הוא סיים לימודי מוסמך במדעים באוניברסיטת שיפנסבורג שבפנסילבניה. ב-1978 הוא השתחרר מהצבא בדרגת קולונל.

עם שחרורו היה שאנון לעוזר מיוחד לכוח אדם, מילואים ולוגיסטיקה לסגן מזכיר ההגנה לענייני חקיקה. מיוני 1981 ועד דצמבר 1984 הוא היה סגנו של תת-מזכיר הצבא.

ב-1984 מינה אותו הנשיא רונלד רייגן כסגן מזכיר הצבא למתקנים ולוגיסטיקה, משרה בה הוא שימש עד אוגוסט 1989. לאחר מכן מינה אותו הנשיא ג'ורג' הרברט ווקר בוש כתת-מזכיר הצבא, תפקיד בו הוא שימש עד נובמבר 1993. מה-20 בינואר ועד 26 באוגוסט 1993 הוא כיהן כמזכיר הצבא בפועל. באותו יום הוא נעצר מחוץ לבסיס פורט מאייר בארלינגטון, וירג'יניה לאחר שקציני ביטחון של חנות ראו אותו מכניס מוצרים בשווי של 30 דולר לשקית של החנות ועוזב אותה מבלי לשלם תמורתם. שאנון הושעה מתפקידו ולא שב אליו.

ההאשמות נגד שאנון בוטלו לאחר שהוא הביע את הסכמתו להשתתף בתוכנית למניעת גנבה מחנויות ולבצע עבודות למען הקהילה. לאחר מכן הוא נשכר כיועץ על בסיס חודשי לסגן תת-מזכיר ההגנה ללוגיסטיקה כדי לחקור את מלאי הציוד ולייעץ לכוחות המזוינים בנוגע לשמירת סוגי חלקים וציוד ברשותם. בראשית 1994 הוא השלים את עבודת המחקר וסיים את החוזה שלו. בהמשך פתח שנאון חברת ייעוץ פרטית.

==קישורים חיצוניים==

* 

==הערות שוליים==

קטגוריה:מזכירי הצבא של ארצות הברית
קטגוריה:בוגרי אוניברסיטת סנטרל סטייט
קטגוריה:בוגרי אוניברסיטת שיפנסבורג
קטגוריה:עורכי דין אמריקאים
קטגוריה:קצינים וחוגרים בצבא ארצות הברית
קטגוריה:אישים הקבורים בבית הקברות הלאומי ארלינגטון
קטגוריה:אמריקאים שנולדו ב-1933
קטגוריה:אמריקאים שנפטרו ב-2017
הקורפוס ה-22 (בריטניה)

הקורפוס ה-22 של הצבא הבריטי היה קורפוס בריטי, אשר השתתף במלחמת העולם הראשונה.

==היסטוריה==
הקורפוס הוקם בצרפת בדצמבר 1917, ממה שנשאר מקורפוס אנזא"ק ה-2, לאחר שעזבו הדיוויזיות האוסטרליות להקים את הקורפוס האוסטרלי. ביולי 1918 תוגבר הקורפוס באופן משמעותי על ידי תוספת של ארבע דיוויזיות מהצבא הבריטי מהשורה הראשונה, הדיוויזיה ה-15 (הסקוטית), הדיוויזיה ה-34, הדיוויזיה ה-51 (היילנד) והדיוויזיה ה-62 (ווסט ריידינג). הקורפוס הועמד תחת פיקוד צרפתי ביולי 1918 במהלך הקרב השני על המארן, כאשר שתי דיוויזיות (15, 34) נכנסו לפעולה עם הארמייה העשירית הצרפתית (מנז'ן) באזור סואסון, ושתי דיוויזיות (51, 62) פעלו בעמק ארדרה עם הארמייה החמישית הצרפתית (ברטלו) נגד ריימס. הקורפוס הוחזר לפיקודו של הייג בתחילת אוגוסט 1918 לצורך קרב אמיין, ופורק לאחר המלחמה.

==קישורים חיצוניים==
* [http://www.1914-1918.net/corps.htm הקורפוסים הבריטיים במלחמת העולם הראשונה]

קטגוריה:גייסות בריטיים במלחמת העולם הראשונה
קורפוס אנזא"ק השני

קורפוס אנזא"ק השני היה חיל במלחמת העולם הראשונה שכלל יחידות מאוסטרליה וניו זילנד. הקורפוס הוקם בתחילת 1916 במצרים בעקבות המערכה הכושלת בגליפולי, והוא כלל תחילה שתי דיוויזיות אוסטרליות ונשלח לחזית המערבית באמצע שנת 1916. לאחר מכן הוא השתתף בלחימה בצרפת ובבלגיה לאורך כל השנים 1916 ו-1917, ובמהלכה היה מורכב מדיוויזיות ניו זילנדיות, אוסטרליות ובריטיות. בנובמבר 1917 הוחלף הקורפוס בקורפוס האוסטרלי, שריכז את כל חמש הדיוויזיות האוסטרליות. לאחר מכן, הפך הקורפוס לקורפוס ה-22 הבריטי.

== היסטוריה ==
הקורפוס הוקם במצרים בפברואר 1916 כחלק מארגון מחדש של הכוח האימפריאלי האוסטרלי בעקבות פינוי גליפולי בדצמבר 1915, בפיקודו של ויליאם בירדווד. קורפוס זה, יחד עם קורפוס אנזא"ק הראשון, החליפו את קורפוס אנזא"ק המקורי (ANZAC), <ref></ref> בעקבות התרחבות כוחות אוסטרליה וניו זילנד לקראת פריסתם לחזית המערבית. 

הגנרל אלכסנדר גודלי, מפקד חיל המשלוח הניו זילנדי, קיבל את הפיקוד על הקורפוס לאחר שקורפוס אנזא"ק הראשון יצא לצרפת בסוף מרץ 1916. הקורפוס כלל בתחילה את שתי הדיוויזיות האוסטרליות "החדשות" - הדיוויזיות הרביעית והחמישית האוסטרליות. 

ביולי 1916, לאחר הגעתו של הקורפוס לצרפת, הוחלפה הדיוויזיה הרביעית האוסטרלית עם הדיוויזיה הניו זילנדית מקורפוס אנזא"ק ה-1, והקורפוס השתלט על קו קדמי ליד ארמנטייר.<ref name="ainf"></ref> באמצע יולי, הקורפוס השאיל את הדיוויזיה החמישית לקורפוס ה-11 הבריטי למבצע הסחה שהתפרסם כקרב פרומל. <ref></ref>

ביוני 1917 השתתף הקורפוס בקרב מסין, שהיה הקדמה לקרב איפר השלישי. במהלך הפעולה, הקורפוס היה הדרומי ביותר מבין שלושה קורפוסים בריטיים שתקפו את רכס מסין. בשלב זה הקורפוס כלל את הדיוויזיה הניו זילנדית, את הדיוויזיה האוסטרלית ואת הדיוויזיה ה-25 הבריטית .<ref name="ainf"></ref> הדיוויזיה הרביעית האוסטרלית נותרה בעתודת הקורפוס.

עם הקמת הקורפוס האוסטרלי בדצמבר 1917, שהכיל את כל חמש הדיוויזיות האוסטרליות, הפך קורפוס אנזא"ק ה-2 לקורפוס ה-22 הבריטי.<ref name="corps"></ref> הכוחות האוסטרלים היחידים שנותרו עם החיל היו הכוחות הרכובים. <ref></ref>

== הערות שוליים ==

קטגוריה:יחידות צבא אוסטרליות במלחמת העולם הראשונה
קטגוריה:יחידות צבא ניו זילנדיות במלחמת העולם הראשונה
קטגוריה:גייסות במלחמת העולם הראשונה
סקריפייס (2007)

{| class="wikitable" align="left"
|-
! colspan="3" align="center" | סקריפייס (2007)
|-
! colspan="3" align="center" <small>הפוסטר הרשמי של האירוע בכיכובם של קורט אנגל,סטינג וכריסטיאן קייג'</small>
|-
! colspan="3" align="center" | מידע
|-
| ארגון || colspan="2" | Total Nonstop Action Wrestling
|-
| תאריך || colspan="2" | 13 במאי 2007
|-
| עיר || colspan="2" | אורלנדו, פלורידה
|-
| אולם || colspan="2" | אימפקט זון
|-
| מספר צופים || colspan="2" | 900
|-
| align="center" |סיסמה פרסומית || colspan="2" align="left" | Give Nothing... but Take All
|-
! colspan="3" | סדרת אירועי שלם וצפה של TNA
|-
|align="center"|לוקדאון
|align="center"|סקריפייס(2007)
|align="center"|סלאמיברסרי
|-
! colspan="3" align="center" | סדרת אירועי סקריפייס
|-
|align="center"|2006
|align="center"|סקריפייס(2007)
|align="center"|2008
|}
סקריפייס (2007) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-13 במאי 2007 באולם האימפקט זון שבאורלנדו, פלורידה. האירוע היה האירוע השלישי בסדרת אירועי סקריפייס. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.

תשעה קרבות התנהלו באירוע. בקרב המרכזי, קורט אנגל ניצח את סטינג וכריסטיאן קייג' בקרב משולש והפך לאלוף העולם הראשון במשקל כבד של TNA. עוד ברשימת הקרבות, סמואה ג'ו ניצח את AJ סטיילס, ו-Team 3D (בראדר ריי ובראדר דיבון) ניצחו את סקוט סטיינר וטומקו ואת The Latin American Xchange (הומיסייד והרננדז) בקרב זוגות משולש ושמרו על אליפות הזוגות העולמית של NWA.

==עלילות==

האירוע כלל קרבות שנבעו מעלילות מתוסרטות מתוכניות Impact.

==תוצאות==

{| class="wikitable"
|-
! מס' !! תוצאות !! התניות !! זמן
|-
| 1 || כריס סייבן (א) ניצח את ג'יי לית'ל וסנג'יי דאט || קרב משולש על אליפות ה-X דיוויז'ן של TNA || 13:01
|-
| 2 || רוברט רוד (עם מיס ברוקס) ניצח את ג'ף ג'ארט || קרב יחידים || 11:22
|-
| 3 || כריסטופר דניאלס ניצח את ריינו || קרב יחידים || 09:57
|-
| 4 || באשאם ודמאג'ה (עם כריסטי המי) ניצחו את קיפ ג'יימס || קרב האנדיקאפ 2 נגד 1 || 04:27
|-
| 5 || כריס האריס ניצח את ג'יימס סטורם || קרב טקסס דת' || 17:12
|-
| 6 || ג'רי לין ניצח את טייגר מאסק, אלכס שלי וסנסיי || קרב מרובע || 10:45
|-
| 7 || Team 3D (בראדר ריי ובראדר דיבון) (א) ניצחו את סקוט סטיינר וטומקו ואת The Latin American Xchange (הומיסייד והרננדז) || קרב זוגות משולש על אליפות הזוגות העולמית של NWA || 12:40
|-
| 8 || סמואה ג'ו ניצח את AJ סטיילס || קרב יחידים || 12:40
|-
| 9 || קורט אנגל ניצח את סטינג וכריסטיאן קייג' || קרב משולש אשר קבע את אלוף העולם הראשון במשקל כבד של TNA || 10:44
|-
! colspan="4" align="center" | (א) - מתייחס למתאבק/מתאבקים שהגיעו לקרב כאלוף/אלופים
|}

==קישורים חיצוניים==

==הערות שוליים==

קטגוריה:אירוע היאבקות מקצועית
קטגוריה:2007 בספורט
קטגוריה:2007 בארצות הברית
טהר שפי

טהר שפי רפלד (ידוע בשמו הפרטי טהר) הוא זמר-יוצר, ראפר, פזמונאי, מלחין ומפיק מוזיקלי ישראלי.

== קריירה ==
בשנת 2018 הוציא שפי את המיני-אלבום הראשון שלו, "סמים שכדאי לך לנסות". את שירי האלבום כתב, הלחין והפיק שפי. להפקת השיר "כל הזמן" הצטרף שקל. באלבום מתארחת הזמרת יסמין מועלם. כמו כן, השיר "סמים שכדאי לך לנסות" מתוך האלבום, מהווה מחווה לשירו של הראפר טראוויס סקוט, הנושא את אותו שם באנגלית, "Drugs You Should Try It". בהמשך אותה השנה, הוציא גרסת כיסוי לשירו של הראפר שקל, "אני מתלבש יפה".

בנובמבר 2018 התארח בשירו של שקל, "הסירנות".

במרץ 2019 הוציא את השיר "זה עובד" בהשתתפות הראפר נורוז בהפקת גיל חסיד וטהר.

באפריל 2019 הוציא את אלבום הבכורה שלו, "לנצח". האלבום כולו הופק על ידי שפי עצמו. בשיר "נותן לזה לקרות", מתארחת יסמין מועלם. בהמשך השנה, השתתף בהקלטת האלבום "ילד פרפר" של שקל כקלידן בשיר "בייביסיטר".

באוקטובר 2019 הוציא גרסת כיסוי לשירו של הזמר יהונתן מרגי, "הכל שקוף".

בפברואר 2020 יצא אלבום הבכורה של הזמרת-יוצרת יסמין מועלם, "אריה", מתוכו הפיק את השירים "42", "אין לי מקום" ו"אריה", בעוד השתתף בכתיבה וההלחנה של השיר "אין לי מקום".

במרץ 2020 הוציא את הסינגל הראשון מתוך אלבומו השני, "לא קל", השיר הופק על ידי אורי שוחט. במאי הוציא את הסינגל השני, "אין אהבה". ביוני הוציא לאור את אלבומו השני, "טהר".

בינואר 2023, יצא השיר "תכלת ולבן" של דוד בן ארזה בעיבודו של טהר.<ref></ref>

== דיסקוגרפיה ==
=== אלבומי אולפן ===
* 2019: לנצח
* 2020: טהר
* 2022: 7 7 7 7 7 7 7

=== מיני-אלבומים ===
* 2018: סמים שכדאי לך לנסות
* 2020: X + (-X) = 0
* 2022: ניסים (עם אורי שוחט)

== קישורים חיצוניים ==

* 
* 

== הערות שוליים ==

קטגוריה:זמרים-יוצרים ישראלים
קטגוריה:ראפרים ישראלים
קטגוריה:פזמונאים ישראלים
קטגוריה:מלחינים ישראלים
קטגוריה:מפיקים מוזיקליים ישראלים
קטגוריה:מפיקי היפ הופ ישראלים
ארין סנדרס

ארין זריאה סנדרס (באנגלית: Erin Zariah Sanders, נולדה ב-19 בינואר 1991) היא שחקנית אמריקאית. היא ידועה בשל השתתפותה בסדרות טלוויזיה כמו "זואי 101", "ביג טיים ראש", "צעירים חסרי מנוח" ו"מליסה וג'ואי" .

== ביוגרפיה ==
סנדרס נולדה בסנטה מוניקה, קליפורניה ומגדירה את עצמה יהודייה. קריירת המשחק שלה החלה בגיל 11.

היא קיבלה תפקידי אורח במספר סדרות טלוויזיה, אך את תפקידה הגדול קיבלה בשנת 2005 כאשר נבחרה לגלם את הדמות קווין פנסקי בסדרת הטלוויזיה "זואי 101" של ניקלודיאון. היא חזרה לגלם את תפקיד זה בסרט "זואי 102".

== פילמוגרפיה ==
=== קולנוע ===
{| class="wikitable"
|-
! שנה !! סרט !! תפקיד !! הערות
|-
| 2012 || Model Minority|| ג'וזי ||
|-
| 2017 || Limelight|| מישל גליסון ||
|-
|2020
|The Call
|טוניה
|
|-
|2023
|זואי 102
|קווין פנסקי
|
|-
|TBA
|Along the Way
|סקרלהט
|
|}

=== טלוויזיה ===
{| class="wikitable"
|-
! שנה !! סדרה !! תפקיד !! הערות
|-
| 2002 || חלומות אמריקאים|| ג'י מקמולאן || פרק "Pryor Knowledge"
|-
| rowspan="3" | 2003 || המשפט של איימי|| ג'ניס וויט'רספון || פרק "The Wrong Man"
|-
| קרניבל|| אירינה || 2 פרקים
|-
| רפואה שלמה|| פגי ג'קסון || פרק "Prescriptions"
|-
| 2005|| 8 חוקים פשוטים|| רייחי || פרק: "Closure"
|-
| 2008-2005 || זואי 101|| קווין פנסקי || תפקיד ראשי (4 עונות); 60 פרקים
|-
| 2008 || צעירים חסרי מנוח|| עדן בלדווין || תפקיד משני; 32 פרקים
|-
| rowspan="3" | 2009|| העשב של השכן|| דניאל/פינקי || 2 פרקים
|-
| מד מן|| סנדי || פרק "Seven Twenty Three"
|-
| קאסל|| קוזי פרימן || פרק "Vampire Weekend"
|-
| 2013-2009 || ביג טיים ראש|| קמילה רוברטס || תפקיד ראשי (4 עונות); 41 פרקים
|-
| 2010 || המנטליסט || איזבל סברג || פרק "Code Red"
|-
| 2011 || CSI: מיאמי || מייגן וולס || פרק "Stoned Cold"
|-
| rowspan="2" | 2012 || Sketchy || באטגירל || פרק "Gotham Rock Anthem"
|-
| The Fresh Beat Band || נסיכה || פרק "Royal Wedding"
|-
| 2013-2012 || שני מלכים || נני || 2 פרקים
|-
| rowspan="2" | 2014 || מליסה וג'ואי || כריס || 3 פרקים
|-
| אשמה בגיל 17 || טרייסי סקוט || סרט טלוויזיה של Lifetime
|-
|2019
|Six Degrees of Separation
|אליזבת' רייגן
|מיני-סדרה
|}

== קישורים חיצוניים ==

* 

קטגוריה:שחקניות קולנוע וטלוויזיה יהודיות אמריקאיות
קטגוריה:שחקני קולנוע וטלוויזיה יהודים אמריקאים
קטגוריה:שחקניות ילדות אמריקאיות
קטגוריה:ביסקסואליות אמריקאיות
קטגוריה:שחקנים להט"בים אמריקאים
קטגוריה:להט"בים יהודים
קטגוריה:אמריקאיות שנולדו ב-1991
קטגוריה:אמריקאים שנולדו ב-1991
עקרב צהוב אריזוני

עקרב צהוב אריזוני (שם מדעי: Centruroides sculpturatus) הוא מין של עקרב ארסי ממשפחת העקצניים החי במדבריות של דרום-מערב ארצות הברית ומקסיקו, והוא העקרב הקטלני ביותר באמריקה הצפונית, אולי לצד קרובו Centruroides exilicauda, שמתבלבלים ביניהם לעיתים קרובות. העקרב נפוץ בדרום קליפורניה, אריזונה וניו מקסיקו, וכן במקסיקו בבאחה קליפורניה, סונורה וצ'יוואווה.

עקרב זה בעל גוון צהוב עד חום בהיר בייחוד בשריון הבטן ובעל 8 רגליים פרוקות. העקרב קטן יחסית עם נקבות באורך של 7 סנטימטרים וזכרים באורך של 8 סנטימטרים. הוא בעל צבתות קטנות צהובות והזנב שלו מכיל עוקץ בעל ארס רב, המשמש לקטילת טרפו.

העקרב יוצא לציד בשעות הלילה הקרירות יחסית, והוא משתמש בחיישנים מחודדים על רגליו כדי לזהות רעידות של טרף מהלך. הטרף מורכב מחרקים ושאר פרוקי-רגליים, אך הוא לא יהסס לטרוף גם לטאות או עכברים קטנים והוא קניבל הטורף עקרבים אחרים, לרבות את בני מינו. הארס החזק משמש לשתק את הטרף והעקרב משתמש בבחניני הפה שלו כדי "לשתות" את נוזלי הטרף.

העקרב לרוב מצוי במדבר סונורה ומדבריות ואזורים צחיחים נוספים באזור, אולם הוא מתקרב לאזורים מיושבים בהם ישנם תעלות השקיה ומים קבועים, מה שגם מושך חרקים שהוא צד. בשל כך ישנם מפגשים קבועים של העקרב עם האדם.

ארס העקרב גורם לכאבים עזים, רעידות, בחילות והקאות וגם לירידת לחץ הדם, קהות חושים ולעיתים אובדן נשימה לטווח קצר. אדם בוגר יכול לספוג את העקיצה שמתפוגגת תוך 70 שעות בערך, אך ילדים או קשישים נמצאים בסכנת חיים אם לא יקבלו נסיוב בזמן. עם זאת מספר ההרוגים נמוך. מאז 1968 עקץ העקרב באריזונה כמה אלפים בשנה, אך הרג רק 2 אנשים. במקסיקו ישנן יותר ממאה אלף עקיצות ובמשך שנות ה-80 של המאה ה-20 נהרגו מהן למעלה מ-800 בני אדם.

לעקרב ישנם מספר טורפים בטבע שאינם מושפעים מארסו, ביניהם: טרנטולות, עקרבים אחרים, נמלי אש, זוחלים שונים, פקאריים, עטלף פאליד, ינשופיים וקוקיה רצנית. אויב נוסף שלו הוא עכבר החגבים החסין לארס והורג את העקרב בנשיכה בראשו.

==קישורים חיצוניים==

קטגוריה:עקצניים
קטגוריה:ארצות הברית: פרוקי-רגליים
קטגוריה:בעלי חיים מדבריים באמריקה הצפונית
יאטר

יאטר (בערבית: ياطر; בעברית מקובל לקרוא לה יעטר) היא עיירה בנפת בינת ג'בייל במחוז א-נבטיה שבדרום לבנון.

== הלחימה בדרום לבנון ==
בדצמבר 1970 תקף גדוד 51 בפיקוד דוד כהן מחבלים שהתמקמו בכפר. ב-1986 במבצע רוח קיץ תקפו גדוד הנח"ל המוצנח בפיקוד ישראל זיו מחבלים במשולש הכפרים יעטר-כפרא-צדיקין והרגו 10 מחבלים מארגון אמל ללא נפגעים לצה"ל.

בשנת 1986 בעקבות חטיפת החיילים יוסף פינק ורחמים אלשייך. יצאו כוחות סיירת הצנחנים, לפעילות בעומק בשטח על מנת לחסום את נתיב המילוט של החוטפים. הכוחות הגיעו סמוך לכפר יעטר כדי לחסום את הנתיב משם מערבה. כוחות חזבאללה שזיהו את הצנחנים תקפו אותם בירי ובמרגמות. במשך חצי יממה משעות הצהריים ועד שעות הלילה ניהלו חילופי אש. מסוקי קרב סייעו מהאוויר עד שבחסות החשכה הצליחו לסגת ולשוב לבסיסם.<ref></ref>
בפברואר 1992 בעקבות ירי קטיושות לעבר ישובי הצפון יצאו כוחות צה"ל למבצע ניב מדובר. גדוד 202 יחד עם כוחות הנדסה ושריון פשטו על אזור הכפרים כפרא ויעטר על מנת לפגוע במחבלים ולהשמיד משגרי קטיושה. הכוח התגלה והיה חשוף לירי נ"ט וארטילריה, וכתוצאה מהירי נהרגו שני לוחמים ונפצעו שלושה.<ref></ref>
במלחמת לבנון השנייה חזבאללה יירט מסוק יסעור סמוך לכפר ו-5 אנשי צוות נהרגו.

== הערות שוליים ==

קטגוריה:רצועת הביטחון
קטגוריה:מחוז א-נבטיה: יישובים
קורפוס אנזא"ק הראשון

קורפוס אנזא"ק הראשון היה קורפוס במלחמת העולם הראשונה שכלל יחידות מאוסטרליה וניו זילנד. הקורפוס הוקם בתחילת 1916 במצרים בעקבות המערכה הכושלת בגליפולי, והוא כלל תחילה שתי דיוויזיות אוסטרליות ודיוויזיה ניו זילנדית ונשלח לחזית המערבית באמצע שנת 1916. לאחר מכן הוא השתתף בלחימה בצרפת ובבלגיה לאורך כל השנים 1916 ו-1917, ובמהלכה היה מורכב מדיוויזיות ניו זילנדיות, אוסטרליות ובריטיות. בנובמבר 1917 הוחלף הקורפוס בקורפוס האוסטרלי, שריכז את כל חמש הדיוויזיות האוסטרליות.

== היסטוריה ==
הקורפוס הוקם במצרים בפברואר 1916 כחלק מארגון מחדש של הכוח האימפריאלי האוסטרלי בעקבות פינוי גליפולי בדצמבר 1915, בפיקודו של ויליאם בירדווד. קורפוס זה, יחד עם קורפוס אנזא"ק השני, החליפו את קורפוס אנזא"ק המקורי (ANZAC), <ref></ref> בעקבות התרחבות כוחות אוסטרליה וניו זילנד לקראת פריסתם לחזית המערבית. 

הגנרל אלכסנדר גודלי, מפקד חיל המשלוח הניו זילנדי, קיבל את הפיקוד על הקורפוס לאחר שקורפוס אנזא"ק הראשון יצא לצרפת בסוף מרץ 1916. הקורפוס כלל בתחילה את שתי הדיוויזיות האוסטרליות "החדשות" - הדיוויזיות הרביעית והחמישית האוסטרליות. 

בתחילה הוצב הקורפוס בגזרה שקטה תחת פיקוד הארמייה הבריטית השנייה, אולם באמצע יולי 1916 הועבר תחת פיקוד הארמייה הבריטית השלישית ולחם עמה במהלך הקרב על הסום. בהמשך לחם הקורפוס בקרבות השונים בגזרה, כחלק מהארמיות הרביעית והחמישית. בספטמבר 1917 הועבר הקורפוס לאזור איפר, שם לחם כחלק מהארמייה החמישית בקרב איפר השלישי, וספג שם אבדות כבדות.

בנובמבר 1917 הוקם הקורפוס האוסטרלי שכלל את כל חמש הדיוויזיות האוסטרליות, ואילו קורפוס אנזא"ק ה-2 הפך לקורפוס ה-22 הבריטי.<ref name="corps"></ref> הכוחות האוסטרלים היחידים שנותרו עם החיל היו הכוחות הרכובים. <ref></ref>

==קישורים חיצוניים==

== הערות שוליים ==

קטגוריה:יחידות צבא אוסטרליות במלחמת העולם הראשונה
קטגוריה:יחידות צבא ניו זילנדיות במלחמת העולם הראשונה
קטגוריה:גייסות במלחמת העולם הראשונה
טובא יורט

טובא יורט (בטורקית: Tuğba Yurt; נולדה ב-2 בספטמבר 1987) היא זמרת-יוצרת טורקייה. בשנת 2019, הוציאה את אלבום הבכורה שלה Sığınak, אשר זכה להצלחה בעיקר בטורקיה.<ref name="discogs.com"></ref> בשנת 2017, הוציאה את הלהיט "İnceden İnceden", ששהה שלושה שבועות בפגת מצעד טורקיה טופ 20.<ref name=":0"></ref>

== חיים וקריירה ==
טובא יורט נולדה בבלגיה, היות שאבא שלה עבד שם באותם הזמנים, אך כשהייתה בת שמונה חודשים חזרה משפחתה לגמליק שבמחוז בורסה.<ref name=":1"></ref> היא למדה באוניברסיטת בורסה אולודא.<ref name=":1" /> בשנת 2013, הוציאה את הסינגל "Aşk'a Emanet".<ref></ref><ref></ref> בשנת 2014, השתתפה בשיר "".<ref></ref> באותה השנה הוציאה את "Aşk Sanmışız", שזכה להצלחה מתונה.<ref></ref> בשנת 2015, הוציאה את "Oh Oh" ואת "Aklımda Sorular Var".<ref></ref><ref></ref>

יורט זכתה להצלחה רבה בשנת 2017, כאשר הוציאה את השיר "İnceden İnceden".<ref name=":2"></ref> השיר הפך ללהיט בין-לאומי, תוך שזכה להצלחה רבה בטורקיה, כאשר שהה בפסגת מצעד טורקיה טופ 20, במשך שלושה שבועות.<ref name=":0" /> ביוטיוב צבר הקליפ של השיר קרוב ל-100 מיליון צפיות.<ref name=":2" /> בהמשך, הוציאה את אלבום הבכורה שלה, Sığınak.<ref name="discogs.com"/>

== דיסקוגרפיה ==
=== אלבומי אולפן ===
* 2019: Sığınak

=== מיני-אלבומים ===
* 2013: Aşk'a Emanet

=== סינגלים ===
*2014: ""
*2014: "Aşk Sanmışız"
*2015: "Oh Oh"
*2015: "Aklımda Sorular Var"
*2016: "Güç Bende Artık"
*2017: "Destur"
*2017: "İnceden İnceden"
*2018: "Yine Sev Yine"
*2018: "Masal"
*2019: "Güller Ülkesi Damascena"
*2019: 
*2021: "Benim O"
*2021: "Açmayalım"

== קישורים חיצוניים ==

* 

== הערות שוליים ==

קטגוריה:זמרות פופ טורקיות
קטגוריה:זמרות טורקיות
קטגוריה:זמרות-יוצרות טורקיות
קטגוריה:טורקיות שנולדו ב-1987
רבקה פרידמן-פלדמן

רבקה פרידמן-פלדמן (נולדה ב-1958) היא סגנית הנשיא ושופטת בית המשפט המחוזי בירושלים. בין השאר הייתה חברת הרכב השופטים במשפטו של ראש הממשלה אהוד אולמרט בפרשת מעטפות הכסף, ובמשפטו של שר הביטחון יצחק מרדכי. כיום עומדת בראש הרכב השופטים במשפטו של בנימין נתניהו, לצד משה בר-עם ועודד שחם.

== ביוגרפיה ==
פרידמן פלדמן נולדה בישראל. אביה היה נח סביר, עורך דין במקצועו ובנו של הרב משה לייב צינווירט. בשנת 1976 סיימה את לימודיה התיכוניים בבית הספר "חורב" בירושלים, וב-1977 שירתה בשירות לאומי.

בשנת 1981 סיימה לימודי משפטים באוניברסיטה העברית בירושלים, בשנים 1980–1982 התמחתה במשרד עורכי דין, ובשנת 1982 הוסמכה כעורכת דין. בין השנים 1982–1984 עבדה כעורכת דין במגזר הפרטי.

בין השנים 1984–1987 שימשה כמנהלת מדור ערעורים אזרחיים בבית המשפט העליון, ובשנים 1987–1994 עבדה בפרקליטות המדינה.

=== שופטת בית משפט השלום בירושלים ===
בספטמבר 1994 מונתה לשופטת בבית משפט השלום בירושלים, והחלה בו את דרכה כשופטת בבית המשפט לעניינים מקומיים. בין השנים 2004–2012 כיהנה בבית משפט השלום בירושלים כסגנית הנשיאה. ב-2001 ישבה בהרכב השופטים במשפטו של שר הביטחון לשעבר איציק מרדכי אשר הורשע בהטרדה מינית, והחזיקה בדעת מיעוט מחמירה, לפיה עליו לרצות תקופת מאסר סמלית של ארבעה חודשים. כן עסקה בתיקי עבירות מין נוספים. ב-2010 גזרה שלושה חודשי עבודות שירות על פרש משטרתי אשר רמס מפגינים במהלך פינוי עמונה.

=== שופטת בית המשפט המחוזי בירושלים ===
בינואר 2012 מונתה פרידמן-פלדמן לשופטת בבית המשפט המחוזי בירושלים. ב-30 במרץ 2015, לאחר שהתקבל ערעור הפרקליטות בבית המשפט העליון בפרשת מעטפות הכסף, ישבה בדין במקום השופטת מוסיה ארד, עם הרכב שופטי בית המשפט שהרשיע את ראש הממשלה אהוד אולמרט בעבירות מרמה והפרת אמונים, וקבלת דבר במרמה בנסיבות מחמירות.

כן השתתפה במשפטי רצח מוחמד אבו ח'דיר, רצח נעה אייל ותיק סולומון רדאי, אשר נחשד ברצח וזוכה על ידה. עוד שימשה שופטת בתיק הכת של דניאל אמבש, בתיק משה דדון, ראש מועצת מטה יהודה אשר הורשע בקבלת שוחד, ובתיק "חזון ישעיה".

החל ממאי 2020 עומדת בראש ההרכב במשפטו של ראש הממשלה בנימין נתניהו, ולצידה השופטים משה בר-עם ועודד שחם.

ביוני 2020, בהליך נדיר, פסל שופט בית המשפט העליון חנן מלצר פסק דין של פרידמן-פלדמן, אשר הרשיעה חוקר ברשות המיסים באשמת שוחד.

פרידמן-פלדמן נחשבת כשופטת המחזיקה בגישה מחמירה.

ב-18 ביולי 2024 מונתה לסגנית נשיא בית המשפט המחוזי בירושלים והיא צפויה לכהן בתפקיד עד ליום פרישתה מכס השיפוט (ב-7 במרץ 2028).

=== חיים אישיים ===
נשואה לד"ר מוטי פרידמן. מקיימת אורח חיים דתי.

== קישורים חיצוניים ==
* 
* 

== הערות שוליים ==

קטגוריה:שופטות בית המשפט המחוזי בירושלים
קטגוריה:שופטי בית המשפט המחוזי בירושלים
קטגוריה:בוגרות אולפנת חורב
קטגוריה:בוגרות שירות לאומי
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:עורכות דין ישראליות
קטגוריה:עורכי דין ישראלים
קטגוריה:עובדי פרקליטות המדינה
קטגוריה:משפט נתניהו: אישים
קטגוריה:ישראליות שנולדו ב-1958
קטגוריה:ישראלים שנולדו ב-1958
הקורפוס האוסטרלי

הקורפוס האוסטרלי היה קורפוס במלחמת העולם הראשונה שהכיל את כל חמש הדיוויזיות האוסטרליות שפעלו בחזית המערבית. זה היה הקורפוס הגדול ביותר של האימפריה הבריטית בצרפת. בשיאו כלל הקורפוס האוסטרלי 109,881 חיילים. הקורפוס הוקם ב-1 בנובמבר 1917 והחליף את קורפוס אנזא"ק ה-1, ואילו קורפוס אנזאק ה-2, שהכיל את הדיוויזיה הניו זילנדית, הפך לקורפוס ה-22 הבריטי.

== היסטוריה ==
בעקבות הלחימה הקשה ב-1917, שבה סבלו הדיוויזיות האוסטרליות קשות בבולקור, מסין וקרב איפר השלישי, עמד הכוח האימפריאלי האוסטרלי (AIF) בפני משבר כוח אדם. הגיוס מרצון היה בירידה, ואילו משאל העם על גיוס חובה נכשל. תוכניות להקים את הדיוויזיה האוסטרלית ה-6 בוטלו, ועל מנת לספק את כוח האדם הדרוש, הוצע לפרק את הדיוויזיה האוסטרלית ה-4, החלשה ביותר, אולם חברי ה-AIF התנגדו לכך מאוד. 

הגנרל ויליאם בירדווד, מפקד AIF, הציע כי בהקמת הקורפוס האוסטרלי, הדיוויזיה החלשה ביותר יכולה לשמש כעתודה, ולספק עתודות לחטיבות הלוחמות. פילדמרשל דאגלס הייג, מפקד חיל המשלוח הבריטי, קיבל את ההצעה הזו. במקור הוא התנגד לשלב בין חמש הדיוויזיות האוסטרליות לקורפוס יחיד מכיוון שהוא החשיב את זה כלא יעיל. אופיו האוסטרלי של הקורפוס שופר באמצעות תוספת של טייסת AFC ה-3 וסוללות ארטילריית מצור אוסטרליות. כמו כן, נחשב לנכון למנות קצינים אוסטרלים לכל תפקידים פיקודיים בכירים. עם זאת, בירדווד נשאר בפיקוד על הקורפוס.

הגנרל יוברט גוף פוטר מפיקוד על הארמייה החמישית הבריטית בעקבות כישלונו במתקפת האביב הגרמנית בשנת 1918. כשהחליט הייג על רפורמה בארמייה החמישית, הוא הציע את הפיקוד לבירדווד. זה סלל את הדרך לאוסטרלי לקבל את הפיקוד על הקורפוס, פיקוד השדה הגבוה ביותר שהחזיק אוסטרלי במלחמה. שני המועמדים היו סיריל ברודנל וייט (ראש המטה של בירדווד) וג'ון מונש (מפקד הדיוויזיה האוסטרלית ה-3). מונאש, שהיה מבוגר, התנסה בפיקוד על כוחות בקרב והועדף על ידי הייג ופירווד, קיבל את התפקיד במאי 1918 והועלה לדרגת לוטננט גנרל. הקורפוס האוסטרלי ביצע פעולות רבות במהלך מתקפת מאה הימים וזכה להצלחה רבה. 

הדיוויזיה הרביעית ראתה מנוחה מועטה בתפקידה כ"עתודה". בדצמבר 1917 היא הועברה לעתודה ליד פרונה בעקבות מתקפת הנגד הגרמנית בקרב קמברה. בינואר 1918 הוחזרה האוגדה לקו החזית דרומית לאיפר כאשר הייג נעתר לדרישות הצרפתיות להשתלט על יותר חלקים מהחזית. מרגע זה עד שנסוגו האוסטרלים מהלחימה בראשית אוקטובר, כל דיוויזיות הקורפוס ראו פעולה מתמשכת כמעט. במקום לפרק דיוויזיות שלמות, כל איחוד כוח נעשה תחת המערכת הבריטית של צמצום חטיבות מארבעה גדודים לשלושה.

== הערות שוליים ==

קטגוריה:יחידות צבא אוסטרליות במלחמת העולם הראשונה
קטגוריה:גייסות במלחמת העולם הראשונה
Power (שיר של אלי גולדינג)

Power (בעברית: כוח) הוא סינגל שהוקלט על ידי הזמרת-יוצרת הבריטית אלי גולדינג.<ref name=":0"></ref><ref name=":1"></ref> השיר יצא לאור ב-21 במאי 2020 על ידי חברת התקליטים פולידור רקורדס, כסינגל חמישי מתוך האלבום Brightest Blue.<ref name=":0" /><ref name=":1" />

== רקע וכתיבה ==
השיר נכתב על ידי אלי גולדינג, דייוויד פייץ', ג'וני קאפר, ג'יימי סקוט, לוסי טיילור, ניקולס גיי וג'ק טרנט והופק על ידי ג'וני קופר וג'יימי סקוט.<ref name=":0" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-5.7 מיליון השמעות.<ref name=":1" />

== וידאו קליפ ==
הווידאו קליפ הרשמי של השיר פורסם ב-21 במאי 2020.<ref name=":2"></ref> בתחילת הקליפ, ניתן לשמוע צליל שיחת וידאו הקליפ מתחיל בכך שרואים את גולדינג כשהיא בהסגר בביתה עקב מגפת הקורנה בו היא מצלמת את עצמה בסצנות שונות ומבצעת את השיר.<ref name=":2" />

נכון למאי 2020, מונה הצפיות של הקליפ עומד על למעלה מ-5 מיליון צפיות.<ref name=":2" />

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col"| מדינה
! scope="col"| תאריך יציאה
! scope="col"| פורמט
! scope="col"| חברת תקליטים
! scope="col"| מקור
|-
! scope="row"| עולם
| 21 במאי 2020
|הזרמת מוזיקה • הורדה דיגיטלית
| rowspan="1"|פולידור
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי אלי גולדינג
קטגוריה:שירים באנגלית
קטגוריה:שירים שנכתבו על ידי דיגיטל פארם אנימלס
באנו פרלאק

באנו פרלאק (בטורקית: Banu Parlak; נולדה ב-31 במרץ 1984) היא זמרת-יוצרת טורקייה. בשנת 2016, הוציאה את סינגל הבכורה שלה "Narin Yarim", אשר זכה להצלחה והפך לאחד מהשירים הטורקיים המצליחים ביותר בכל הזמנים, תוך שצבר למעלה מ-160 מיליון צפיות ביוטיוב.<ref name=":0"></ref>

שירה "Yana Yana", שיצא בשנת 2017, זכה להצלחה רבה בעיקר בטורקיה.<ref name=":1"></ref>

== חיים וקריירה ==
באנו פרלאק נודלה ב-31 במרץ 1984, באיסטנבול, טורקיה.<ref></ref> היא התחילה את דרכה כידוענית ברשתות החברתיות וזכתה להצלחה רבה באינסטגרם כאשר צבר למעלה ממיליון עוקבים.<ref></ref> בהמשך, פתחה בקריירת שירה כאשר הוציאה את סינגל הבכורה שלה "Narin Yarim", שהפך ללהיט בינלאומי ולאחד מהשירים הטורקיים המצליחים ביותר בכל הזמנים.<ref name=":0" /> הקליפ של השיר נכלל ברשימת "45 הקליפים הטורקיים הנצפים ביותר בכל הזמנים".<ref></ref> ביממה אחת, צבר הקליפ למעלה מחצי מיליון צפיות.<ref></ref>

בשנת 2017, הוציאה את השיר המצליח "Yana Yana",<ref name=":1" /> ובספטמבר באותה השנה, את השיר "Dura Dura", שהפך ללהיט בטורקיה גם כן.<ref></ref> בשנת 2019, הוציאה את השיר המצליח "Dik Yokuş", שצבר למעלה מ-20 מיליון צפיות ביוטיוב.<ref></ref> באוגוסט באותה השנה, הוציאה את "Aman".<ref></ref>

== דיסקוגרפיה ==
=== אלבומים ===
* 2019: Aman<ref></ref>

=== סינגלים ===

== קישורים חיצוניים ==

== הערות שוליים ==

קטגוריה:זמרות פופ טורקיות
קטגוריה:זמרות טורקיות
קטגוריה:זמרות-יוצרות טורקיות
קטגוריה:טורקיות שנולדו ב-1984
קטגוריה:טורקים שנולדו ב-1984
Yıldız Tilbe'nin Yıldızlı Şarkıları

Yıldız Tilbe'nin Yıldızlı Şarkıları (בעברית: שירי הכוכבים של יילדיז טילבה) הוא אלבום מחווה שנעשה עבור הזמרת-יוצרת הטורקייה יילדיז טילבה, שנחשבת לאחת מהאמניות הטורקיות המצליחות, הנמכרות והמשפיעות ביותר בכל הזמנים.<ref name=":0"></ref><ref name=":1"></ref>

אלבום המחווה מחולק לשני חלקים: Yıldız Tilbe'nin Yıldızlı Şarkıları, Vol. 1 ו-Yıldız Tilbe'nin Yıldızlı Şarkıları, Vol. 2.<ref name=":0" /><ref name=":1" /> כל אחד מהם, מכיל חידושים לשיריה של טילבה, שבוצעו בידי מיטב האמנים הטורקיים המצליחים ביותר, כמו סימגה, אירם דריג'י, אג'ה סצ'קין, דריה אולו ואליינה טילקי.<ref name=":0" /><ref name=":1" />

בנוסף לכך, זכה אלבום המחווה להצלחה חסרת תקדים, כאשר נמכר בלמעלה מ-400,000 עותקים בטורקיה בלבד.<ref name=":2"></ref>

== רקע והפקה ==
בשנת 2018, נהגה הרעיון להקליט אלבום מחווה עבור הזמרת-יוצרת הטורקייה יילדיז טילבה, שנחשבת לאחת מהאמניות המצליחות והאהובות ביותר בכל הזמנים. האלבום מכיל את מיטב שיריה ולהיטיה של טילבה, בביצוע מחודש של אמנים טורקיים שונים, וטילבה עצמה הקליטה את השיר "Taraf", שנכלל באלבום גם כן.<ref></ref>

שניים מהשירים הבולטים ביותר שהוקלטו מחדש הם "Yalnız Çiçek" של אליינה טילקי ואמרה קאראדומן ו-"Vuracak" של מרווה אזביי.<ref></ref><ref></ref>

== רשימת רצועות ==

== נתוני מכירות ==
{| class="wikitable"
!מקום
!תארים
!מכירות
|-
!טורקיה (Mü-Yap)<ref name=":2" />
|יהלום + זהב
|400,000
|}

== קישורים חיצוניים ==

== הערות שוליים ==

קטגוריה:אלבומי אוסף מ-2018
קטגוריה:אלבומי אוסף בטורקית
הרי הייז

הרי הייז או הרי ויל הייז (באנגלית: Hays Mountains או Will Hays Mountains) הם רכס הרים גדול, הכולל מספר רב של הרים ופסגות בהרי המלכה מוד, בשטח חסות רוס, שבאנטארקטיקה.

== גאוגרפיה ==
הרי הייז מתנשאים מעל הרכס המפריד בין קרחון אמונדסן וקרחון סקוט.

הרכס משתרע בין הר ת'ורן שמצפון-מערב, ועד הר דיץ שמדרום-מזרח.

=== אתרי הרכס ===

אתרי הרכס הם:
הרים: הר אסטור, הר ארמסטרונג, הר בורקיק, הר דיץ, הר סולסברי והר פגמטייט
קרחונים: קרחון סקוט וקרחון ברטלט.

== היסטוריה ==
=== גילוי ומיפוי ההרים ===

ההרים התגלו על ידי אדמירל משנה ריצ'רד א. בירד בטיסתו אל הקוטב הדרומי שנערכה בין ה-28 וה-29 בנובמבר 1929.

ההרים מופו באופן חלקי על ידי המחלקות הגאולוגיות של משלחת בירד לחקר אנטארקטיקה שנערכו בשנים 1929 ו-1934.

=== מקור השם ===

שמם של ההרים ניתן להם על ידי ריצ'רד בירד.

ההרים נקראו על שמו של ויל ה. הייז (Will H. Hays), ראש איגוד מפיקי הקולנוע ומפיצי סרטי הקולנוע של ארצות הברית.

== לקריאה נוספת ==

<div class="mw-content-ltr">• Damien Gildea, [https://books.google.co.il/books?id=TrHtBgAAQBAJ&pg=PT202&lpg=PT202&dq=%22Hays+Mountains%22&source=bl&ots=g8gi7CjsuE&sig=ACfU3U2k0lzNPpMpVecmB6M4K967Q4-pHQ&hl=en&sa=X&ved=2ahUKEwjniLye-MrpAhXSoVwKHVt7BXoQ6AEwA3oECAkQAQ#v=onepage&q=%22Hays%20Mountains%22&f=false Mountaineering in Antarctica: complete guide: Travel guide]</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:6522 הרי הייז] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=126326 הרי הייז] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=6146&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הרי הייז] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/hays_mountains מחשבון מרחקים - המרחק מהרי הייז לאתרים סמוכים]

== הערות שוליים ==

הייז
הייז
הייז
מוצא (גאוגרפיה)

מערת הבניאס מוצאו של נחל חרמון]]
מוצא (או מקור) של נהר או נחל או קרחון הוא מונח גאוגרפי המתאר את מקום המרוחק ביותר בנהר או בנחל או בקרחון משפך הנהר אל מקווה מים (ים או אגם), או אל נהר או נחל או קרחון אחר.

== הגדרה ==
נהר פו" (היינו – זה מוצאו של נהר פו)]]

הסקר הגאולוגי של ארצות הברית מגדיר "אורכו של נהר" הוא המרחק בין שפכו של מוביל מים (כגון נהר/נחל/ או גוף מים אחר) לבין ראשיתו של הגוף המים. לעיתים מתייחסים למוביל מים יובלי כחלק מאורכו של מוביל המים, ומתייחסים למוצאו של היובל כאל מוצאו של גוף מים (אשר מבנה את שמו במקום בו נשפך מוביל המים אל תוך מוביל המים (ראו יובל).

הגדרה אחרת מזהה את מוצא הנהר במקום המרוחק ביותר מהשפך, באגן ההיקוות שממנו המים זורמים בעת כלשהי במהלך השנה (האופן קבוע), או, לחלופין, כמו הנקודה הרחוקה ביותר בהם המים זורמים (מיד פעם, ולו פעם בשנה) – הגדרה חלופית זו מתחייחסת גם לנקודה הרחוקה ביותר באגן ההיקוות, גם אם מדובר בנחל יבש בו הזרימה היא במועד מסוים בשנה. הגדרה חלופית זו משמשת את מכון הסמית'סוניאן, ואת נשיונל ג'יאוגרפיק.

== ראו גם ==
* הידרולוגיה
* מעיין
* באר מים

== לקריאה נוספת ==

<div class="mw-content-ltr">• Mike T. Furse, Daniel Hering, Karel Brabec, Andrea Buffagni, Leonard Sandin, Piet F.M. Verdonschot, Editors, [https://books.google.co.il/books?id=JbfLv82wZeoC&pg=PA34&lpg=PA34&dq=river+source+definition&source=bl&ots=TrowWnVztM&sig=ACfU3U14mJ_hcllDHHLRINgZ3as-LVqoYA&hl=en&sa=X&ved=2ahUKEwjFiKbl8crpAhUBi1wKHbRYDHg4ChDoATAIegQIBxAB#v=onepage&q=river%20source%20definition&f=false The Ecological Status of European Rivers: Evaluation and Intercalibration of Assessments Methods], P 34</div>

==קישורים חיצוניים==

* [https://www.nature.com/scitable/knowledge/library/rivers-and-streams-life-in-flowing-water-23587918/ חלקי הנהר] 

== הערות שוליים ==

*
קטגוריה:גופי מים
קטגוריה:הידרולוגיה
קטגוריה:צורות נוף פלוביאליות
כיפת האסקי

כיפת האסקי (באנגלית: Husky Dome) היא כיפת שלג, בהרי המלכה מוד, באזור חוף דופק של שטח חסות רוס, שבאנטארקטיקה.

הכיפה היא הנקודת הגבוהה ביותר של רמת האסקי;

גובהה של הכיפה 3,580 מטרים מעל פני הים.

הכיפה ממוקמת בין מוצאם של קרחון ברנדאו, וקרחון רמזי.

== היסטוריה ==
=== מקור השם ===

שמה של הכיפה ניתן לה על ידי הוועדה המייעצת לשמות אנטארקטיים.

הכיפה נקראת על שם כלבי ההאסקי באמצעותם הגיעו החוקרים מטעם משלחת הסקר הגאולוגי האנטארקטי של ניו זילנד (אשר חקרה את האזור בעונת המחקר (הקיץ האנטארקטי) 1961–1962, אל הרמה.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:7203 כיפת האסקי] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20956 כיפת האסקי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=6794&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR כיפת האסקי] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/husky_heights מחשבון מרחקים - המרחק מכיפת האסקי לאתרים סמוכים]
* [https://www.peakbagger.com/peak.aspx?pid=12262 כיפת האסקי] באתר peakbagger

== הערות שוליים ==

האסקי
האסקי
מרווה אזביי

מרווה אזביי (בטורקית: Merve Özbey; נולדה ב-18 ביולי 1988) היא זמרת-יוצרת טורקייה. בשנת 2018, הוציאה את השיר "Vuracak", שהפך לאחד מהשירים הטורקיים המצליחים והנצפים ביותר בכל הזמנים, תוך שצבר למעלה מ-145 מיליון צפיות ביוטיוב.<ref name=":0"></ref>

אזביי הוציאה שני אלבומי מוזיקה מצליחים, Yaş Hikayesi ו-Devran.<ref name=":1"></ref><ref name=":2"></ref>

== חיים וקריירה ==
במרץ 2014, יצא השיר "Duman", ביחד עם ארדם קיניי.<ref></ref> השיר זכה להצלחה נאה, תוך שאזביי הוציאה את "Helal Ettim", עם קיניי גם כן.<ref></ref> לאחר מכן, הוציאה את הלהיט "Yaş Hikayesi", ביחד עם קליפ נלווה שצבר למעלה מ-65 מיליון צפיות.<ref></ref> הלהיט הגיע למקום השני במצעד טורקיה טופ 20.<ref></ref> השיר "Topsuz Tüfeksiz", שיצא בסמוך לכך, זכה להצלחה גם כן.<ref></ref> במאי 2016, הוציאה את "Vicdanın Affetsin", שזכה להצלחה מתונה.<ref></ref> לפני צאת השיר, יצא אלבום הבכורה שלה, Yaş Hikayesi.<ref name=":1" /> ב-31 במאי 2017, שיתפה פעולה שוב עם קיניי, בשיר "Boynun Borcu".<ref></ref>

ב-11 ביולי 2018, הוציאה את להיטה הגדול ביותר "Vuracak", שזכה להצלחה בינלאומית.<ref name=":0" /> השיר נכלל באלבום המחווה, Yıldız Tilbe'nin Yıldızlı Şarkıları.<ref name=":3"></ref> באותו האלבום, השתתפו אמנים כמו אליינה טילקי, אירם דריג'י, אג'ה סצ'קין, גולשן, דריה אולו וסימגה.<ref name=":3" /> בדצמבר 2018, הוציאה את "Hani Bizim Sevdamız".<ref name=":4"></ref> הקליפ של השיר צבר למעלה מ-38 מיליון צפיות והפך לאחד מהנצפים ביותר של אזביי באותה השנה.<ref name=":4" /> ב-24 במאי 2019, הוציאה את "Tebrikler", שזכה להצלחה בטורקיה.<ref></ref> בספטמבר באותה השנה, הוציאה בשידור חי את השיר "Yaramızda Kalsın", שזכה להצלחה.<ref></ref> באותו היום, יצא השיר "Kül", על ידי חברת התקליטים דואן מיוזיק קומפני.<ref></ref> השיר נכלל באלבומה השני, Devran.<ref name=":2" />

== דיסקוגרפיה ==
=== אלבומי אולפן ===
* 2015: Yaş Hikayesi
*2019: Devran

=== מיני-אלבומים ===
* 2013: Aşk'a Emanet

=== סינגלים ===
*2013: "Helal Ettim" <small>(ביחד עם ארדם קיניי)</small>
*2014: "Duman" <small>(ביחד עם ארדם קיניי)</small>
*2015: "Yaş Hikayesi"
*2015: "Topsuz Tüfeksiz"
*2016: "Vicdanın Affetsin"
*2017: "Boynun Borcu"
*2018: "Vuracak" <small>(מתוך Yıldız Tilbe'nin Yıldızlı Şarkıları)</small>
*2018: "Hani Bizim Sevdamız"
*2019: "Tebrikler"
*2019: "Yaramızda Kalsın"
*2019: "Kül"
*2021: "Yerle Yeksan"
*2021: "Kendine Dünya"
*2021: "Durum Çok Acil" <small>(ביחד עם סינאן אקצ'יל מוסטפא ג'ג'לי)</small>

== קישורים חיצוניים ==
* 

== הערות שוליים ==

קטגוריה:זמרות פופ טורקיות
קטגוריה:זמרות טורקיות
קטגוריה:זמרות-יוצרות טורקיות
קטגוריה:בוגרי האוניברסיטה הטכנית באיסטנבול
קטגוריה:טורקיות שנולדו ב-1988
Vuracak

"Vuracak" (באנגלית: "Will Hit You"; ובעברית: יַכֶּה בְּךָ)<ref></ref> הוא שיר שהוקלט על ידי הזמרת-יוצרת הטורקייה מרווה אזביי, מתוך אלבום המחווה ליילדיז טילבה, (2018).<ref name=":0"></ref><ref name=":1"></ref> הוא יצא לאור ב-11 ביולי 2018, בהוצאת חברת התקליטים אוזדמיר מיוזיק, כסינגל מתוך האלבום.<ref name=":0" /><ref name=":1" />

השיר הגיע למקום הראשון בטורקיה טופ 20.<ref></ref>

== רקע וכתיבה ==
השיר נכתב במקור על ידי יילדיז טילבה עצמה, בדומה לשאר שיריה,<ref name=":0" /> והוא הופק מחדש על ידי אוזדמיר מיוזיק.<ref name=":0" /> "Vuracak" הוקלט מחדש על ידי מרווה אזביי בשנת 2018, כחלק מתוך הפרויקט המוזיקלי Yıldız Tilbe'nin Yıldızlı Şarkıları, בו הוקלטו שיריה של טילבה מחדש, בידי שלל אמנים טורקיים מצליחים.<ref name=":0" />

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-30 מיליון השמעות.<ref name=":1" />

== וידאו קליפ ==
הווידאו קליפ הנלווה של "Vuracak" הועלה ליוטיוב ב-11 ביולי 2018, ביום יציאתו של השיר כסינגל.<ref name=":2"></ref> בתחילתו, ניתן לראות את אזביי, כשהיא לבד בחושך ובידה גפרור בוער.<ref name=":2" /> בהמשך לכך, ניתן לראותה כשהיא משחקת בלהבה של הגפרור, תוך שהיא מתחילה לבצע את השיר ומזיזה את הגפרור מצד לצד.<ref name=":2" />

לאורכו של הקליפ, ניתן לראות את אזביי בשתי סצנות מנוגדות: האחת, כשהכול מסביבה נשרף ובוער והשנייה, כשהכול מסביבה מוצף במים.<ref name=":2" /> הקליפ צבר למעלה מ-190 מיליון צפיות ונחשב לאחד מהקליפים הטורקיים הנצפים ביותר בכל הזמנים ולקליפ הנצפה ביותר של אזביי.<ref name=":2" /><ref name=":3"></ref><ref name=":4"></ref>

ביממה אחת, הצליח הקליפ לצבור למעלה מ-1.6 מיליון צפיות, דבר שהופך אותו לאחד מהקליפים הטורקיים הבודדים בהיסטוריה שעשו זאת.<ref name=":3" /><ref name=":4" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|11 ביולי 2018
|הזרמת מוזיקה • הורדה דיגיטלית
|אוזדמיר
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 1995
קטגוריה:סינגלים מ-2018
קטגוריה:שירי יילדיז טילבה
קטגוריה:שירי מרווה אזביי
קטגוריה:שירים בטורקית
קטגוריה:שירים שנכתבו על ידי יילדיז טילבה
קטגוריה:שירים על הצתה
קטגוריה:שירים על כאב לב
תומפסון קאפר

סר תומפסון קאפר (באנגלית: Thompson Capper; 20 באוקטובר 1863 – 27 בספטמבר 1915) היה מייג'ור גנרל בריטי, מפקד דיוויזיה בחזית המערבית במלחמת העולם הראשונה, אשר נהרג במהלך קרב לוס.

== ביוגרפיה ==
=== ראשית חייו ===
קאפר נולד ב-20 באוקטובר 1863 לוויליאם ושרה קאפר (לבית קופלנד). ויליאם קאפר היה עובד מדינה בשירות המדינה בבנגל ושרה הייתה בתו של התעשיין ויליאם קופלנד. תומפסון ואחיו הבכור ג'ון נולדו בלאקנאו אך בגיל צעיר נשלחו לאנגליה לצורך השכלתם. קאפר למד במכללה הצבאית המלכותית בסנדהרסט, ובשנת 1882 הוסמך כלוטננט משנה ברגימנט מזרח לנקשייר.

=== קריירה צבאית ===
ב-22 באפריל 1891 הוא הועלה לדרגת קפטן, ולאחר מכן למד במכללת מטה לפני שהועבר עם יחידתו להודו. בשנת 1895 צורף הגדוד שלו לכוח שנשלח לגבול הודו-אפגניסטן כדי להקל על כוח בריטי לכוד בציטרל. שלוש שנים מאוחר יותר הוא שוב היה בפעולה כיועץ ליחידה מצרית של הצבא האנגלו-מצרי תחת הוריישו קיצ'נר שהתקדמה במורד הנילוס במערכה האחרונה של המלחמה המהדית. במהלך פעולות אלו השתתף קאפר בקרב אטברה והיה עם הכוח שנלחם בקרב אומדורמן שהגיע לשיאו. הוא זכה לקידום לדרגת מייג'ור ב-16 בנובמבר 1898.

בשנה שלאחר מכן, 1899, קאפר ורגימנט שלו שוב פעלו באפריקה, והועברו לדרום אפריקה לשרת במלחמת הבורים השנייה. שם מילא קאפר את תפקידו בהצטיינות במשך שלוש השנים הבאות, והוא נשאר בדרום אפריקה ועסק במבצעי גרילה נגד כוחות הבור עד שביתת הנשק במאי 1902. במהלך המלחמה הוא הועלה לדרגת לוטננט קולונל, ועוטר בעיטור אות השירות המצוין (DSO).

לאחר שובו, מונה קאפר לקצין מטה בקורפוס ה-1 במחנה אלדרשוט, וב-11 בדצמבר 1904 הוא הועלה לדרגת קולונל. לאחר מכן הועבר למכללה לפיקוד ומטה, כוויתה בהודו כמפקד המכללה. בשנת 1906 הועלה לדרגת בריגדיר, ובשנת 1908 התחתן עם ויניפרד מרי, ממנה נולד לו בן אחד. בשנת 1910 הוכרה עבודתו במכללה על ידי קבלת תואר עמית מסדר האמבט (CB) לכבוד יום הולדתו של המלך. בשנת 1911 הועבר קאפר מהודו לאירלנד, שם פיקד על חטיבת הרגלים ה-13 עד 1913. הוא חזר לאירלנד זמן קצר לאחר מכן. בעקבות תקרית קורחה, והחליף את חברו יוברט גוף. בתחילת 1914 מונה קאפר למפקח יחידות הרגלים, אולם עם פרוץ מלחמת העולם הראשונה באוגוסט 1914 הוא הועלה לדרגת מייג'ור גנרל ומונה למפקד הדיוויזיה ה-7, שנשלחה לחזית המערבית.

===מלחמת העולם הראשונה===
הדיוויזיה ה-7 הורכבה מחיילים סדירים ששבו מרחבי האימפריה הבריטית, ובתחילה נשלחה לאנטוורפן לסייע לכוחות הצבא הבלגי, אולם נסוגה לאחר כניעת העיר ולחמה בקרב איפר הראשון, שם ספגה אבדות כבדות. לאחר מכן הוחלפה הדיוויזיה על ידי דיוויזיות מצבא קיצ'נר והצבא הטריטוריאלי, ובמהלך תקופת המנוחה נפצע קאפר באורח קשה מהתפוצצות רימון יד ונשלח לאנגליה עד החלמתו ביולי 1915. בספטמבר 1915 לחמה הדיוויזיה בקרב לוס, וב-26 בספטמבר נפצע קאפר מירי צלף והוא מת למחרת בתחנת האיסוף.

== קישורים חיצוניים ==

קטגוריה:החזית המערבית במלחמת העולם הראשונה: אישים
קטגוריה:מסדר מיכאל הקדוש וג'ורג' הקדוש: גבירות ואבירים מפקדים
קטגוריה:מסדר האמבט: עמיתים
קטגוריה:מעוטרי אות השירות המצוין
קטגוריה:בוגרי המכללה הצבאית המלכותית בסנדהרסט
קטגוריה:גנרלים בריטים במלחמת העולם הראשונה
קטגוריה:אנשי צבא בריטים שנהרגו במלחמת העולם הראשונה
קטגוריה:בריטים שנולדו ב-1863
קטגוריה:בריטים שנפטרו ב-1915
ברנרד ס. גארט

ברנרד ס. גארט האב (19 בספטמבר 1925 - 9 בספטמבר 1999)<ref>BillionGraves (BillionGraves.com. retrieved May 9, 2020) </ref> היה איש עסקים, משקיע ובנקאי אפרו-אמריקני.<ref name="History">The Black Businessman Who Built an Empire Despite Jim Crow Oppression (History.com. March 20, 2020) </ref> היה האדם השחור הראשון בארצות הברית שהחזיק בבעלותו בנק.

== ראשית חייו וחינוך ==
גארט נולד בויליס, שבטקסס. הוא סיים כיתה י"א ביוסטון, טקסס ונשא לאשתו הראשונה את יוניס. נולד להם בן, ברנרד גארט הבן.<ref name="dreshare">Bernard Garrett Sr. Wiki, Age, Wife, Biography, Family & Facts (Dreshare) </ref>

== קריירה ==
גארט התחיל וניהל עסק בתחום הניקיון בטקסס. בשנת 1945 המשפחה עברה לקליפורניה ושם גארט הקים עסק אחר בתחום הניקיון ועסק לאיסוף נייר.

כשגארט רצה לקנות בניין דירות בשכונה לבנה בלוס אנג'לס, הוא ביצע עסקה עם הבעלים, מר בארקר, אשר יחד עם בנק הלווה לגארט כסף לשיפוץ יחידות הדיור. גארט הצליח להשכיר את היחידות לתושבים שחורים ולהחזיר את ההלוואות. הוא ובארקר הקימו שותפות בהשקעה בנדל"ן.

בשנת 1954 היה גארט שווה 1.5 מיליון דולר. הוא הציע עסקה לג'ו מוריס, בעלים שחורים של שני מועדוני לילה, לרכוש את תאגיד בניין הבנקאים, הנחשב לבניין הגבוה ביותר בלוס אנג'לס. הם הצליחו בכך שהעסיקו גברים לבנים להיות הפנים של המיזם שלהם ונראה שהם אלה שניהלו את פעילותם בעוד שלמעשה גארט ומוריס היו הבעלים והמפעילים בפועל של הנכסים.

עם מוריס המשיך גארט לרכוש שני בנקים בטקסס. סיפורם הפך לסרט ששודר בשנת 2020, הבנקאי. הסרט מתעד כיצד שניהם תרמו לשבירת מחסומי הצבע בענפי הנדל"ן והבנקאות, להקל על שילוב שכונות ולאפשר לאפרו-אמריקאים לממן בתים ועסקים, הזדמנויות שנמנעו מהם בשל הגזענות השלטת ונוהלי בנקאות בארצות הברית של אותה תקופה.

== הערות שוליים ==

קטגוריה:אפרו-אמריקאים
קטגוריה:בנקאים אמריקאים
קטגוריה:אנשי עסקים אמריקאים
קטגוריה:פעילים חברתיים אמריקאים
קטגוריה:אמריקאים שנולדו ב-1925
קטגוריה:אמריקאים שנפטרו ב-1999
סמואל לומקס

סמואל לומקס (באנגלית: Samuel Lomax; 2 באוגוסט 1855 – 10 באפריל 1915) היה לוטננט גנרל בריטי, מפקד דיוויזיה בחזית המערבית במלחמת העולם הראשונה, אשר נפצע קשה במהלך קרב איפר הראשון ומת כעבור תקופה קצרה מפצעיו.

== ביוגרפיה ==
=== ראשית חייו ===
לומקס נולד ב-2 באוגוסט 1855 לתומאס ומרי הלן לומקס מפארק גרוב יוקספורד, סאפוק, וביוני 1874 הצטרף לרגימנט ה-90 הסקוטי. בשנת 1877 נסע עם הגדוד לדרום אפריקה והשתתף במלחמות הקוסה, ובשלב האחרון של מלחמת הזולו ב-1878. עם שובו לבריטניה עם הגדוד שלו לומקס הועלה לדרגת קפטן בעקבות הרפורמות בקארדוול ששילבו את הגדוד שלו ברגימנט הרובאים הסקוטיים בשנת 1881. יחידתו לא נקראה לשירות בהודו או במלחמת הבורים והוא לא ראה פעולה נוספת במשך 36 שנה. הוא הועלה לדרגת מייג'ור בשנת 1886, לוטננט קולונל בשנת 1897, וקולונל בשנת 1901. בתחילת 1902, הוא הועבר לתפקיד מטה בקורפוס ה-2, ובשנת 1904 מונה למפקד חטיבה 10. הוא הועלה לדרגת מייג'ור גנרל בשנת 1908, ובשנת 1910 מונה למפקד הדיוויזיה הראשונה. בסוף יולי 1914 קיבל הודעה כי לא יועסק עוד בגלל גילו המתקדם וחוסר הניסיון הצבאי, אולם עם פרוץ מלחמת העולם הראשונה באוגוסט אותה שנה בוטלה ההודעה והוא נשלח עם הדיוויזיה לצרפת.

===מלחמת העולם הראשונה===
לומקס פיקד על הדיוויזיה ה-1 במהלך קרב מונס, הקרב הראשון על המארן והקרב הראשון על האן, וב-19 באוקטובר הועלה לדרגת לוטננט גנרל והובטח לו כי ימונה למפקד קורפוס. לומקס פיקד על הדיוויזיה במהלך קרב איפר הראשון, וב-31 באוקטובר נפצע קשה מהתפוצצות פגז במפקדתו. הוא פונה בחזרה לבריטניה, וב-10 באפריל 1915 מת בשנתו בבית החולים בלונדון.

קטגוריה:החזית המערבית במלחמת העולם הראשונה: אישים
קטגוריה:גנרלים בריטים במלחמת העולם הראשונה
קטגוריה:אנשי צבא בריטים שנהרגו במלחמת העולם הראשונה
קטגוריה:בריטים שנולדו ב-1855
קטגוריה:בריטים שנפטרו ב-1915
איילמר האלדיין

סר ג'יימס איילמר לוות'ורפ האלדיין (באנגלית: Sir James Aylmer Lowthorpe Haldane; 17 בנובמבר 1862 - 19 באפריל 1950) היה גנרל הצבא הבריטי ממוצא סקוטי.

== ביוגרפיה ==
=== ראשית חייו ===
האלדיין נולד לד"ר דניאל ראת'רפורד האלדיין ואשתו שרלוט אליזבת מבית לות'ורפ, והיה נצר ממשפחה של אריסטוקרטים סקוטיים מכובדים, הממוקמים בגלניגלס. הוא היה בן דודו של ריצ'רד האלדיין, ויקונט האלדיין הראשון, שר המלחמה 1905–1912, שהיה אחראי על רפורמות האלדיין.

בספטמבר 1882, לאחר שלמד באקדמיה באדינבורו ובמכללה הצבאית המלכותית, סנדהרסט, האלדיין הוסמך כקצין בריטי ברגימנט ההיילנדים גורדון. ב-18 בפברואר 1886 הועלה לדרגת לוטננט, וב-8 באפריל 1892 הועלה לדרגת קפטן. 

בין 1894 ל-1895, האלדיין היה חלק מכוח השדה וזיריסטן והשתתף במשלחת צ'יטרל. הוא נשלח כדי למגר את מרד אפרידיס במערכה בטירה בשנתיים הבאות (1897–1898), קיבל את אות השירות המצוין (DSO) ב-20 במאי 1898, ומאוחר יותר באותה שנה מונה לשלישו של מפקד הודו המזרחית. האלדיין לחם במלחמת הבורים השנייה בדרום אפריקה, שם נלקח כשבוי. בעודו כלוא בפרטוריה, הוא תכנן את הבריחה שהפכה את וינסטון צ'רצ'יל למפורסם. האלדיין לא הצליח להימלט באותו זמן ובהמשך התלונן על חוסר היחס של צ'רצ'יל לאלה שהיו צריכים לברוח אתו. עם זאת, אחר כך הצליח האלדיין בבריחתו שלו. 

האלדיין מונה לתפקיד קצין מטה במחלקת המודיעין במשרד המלחמה ב-27 ביוני 1901, הועלה לדרגת מייג'ור ב-23 ביולי 1902, וקיבל דרגת ייצוג של לוטננט קולונל למחרת. הוא היה נספח צבאי עם הצבא היפני הקיסרי מיולי 1904 עד ספטמבר 1905 במהלך מלחמת רוסיה-יפן, וליווה כוחות יפניים למנצ'וריה. 

ב-16 במרץ 1906 הוא קיבל את תואר עמית מסדר האמבט, וב-29 באוקטובר 1906 הועלה לדרגת קולונל. בשנים 1906–1909 שימש כעוזר מנהל המודיעין הצבאי. ב-1 באוקטובר 1909 קודאלדאן הועלה לדרגת בריגדיר, ובשנת 1910 מונה למפקד חטיבת הרגלים ה-10.

=== מלחמת העולם הראשונה ואחריתו ===
האלדיין לחם במלחמת העולם הראשונה ובמהלך קרב איפר הראשון מונה למפקד הדיוויזיה ה-3, אז חלק מחיל המשלוח הבריטי. הוא קיבל פיקוד על הקורפוס ה-6 בצרפת בשנת 1916, ופיקד עליו עד סוף המלחמה.

לאחר מלחמת העולם הראשונה מונה האלדיין למפקד הכללי במסופוטמיה בשנת 1920 ונשאר בתפקיד זה עד שנת 1922. הוא פרש מהצבא בשנת 1925, ומת ב-19 באפריל 1950 בביתו בלונדון,.

== קישורים חיצוניים ==

* 

== הערות שוליים ==

קטגוריה:אישים במלחמת רוסיה–יפן
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:מסדר האמבט: אבירים וגבירות מפקדים
קטגוריה:בוגרי המכללה הצבאית המלכותית בסנדהרסט
קטגוריה:מעוטרי אות השירות המצוין
קטגוריה:גנרלים בריטים במלחמת העולם הראשונה
קטגוריה:בריטים שנולדו ב-1862
קטגוריה:בריטים שנפטרו ב-1950